Държавен вестник, бр. 79, 2008 г., стр. 61

Б Р О Й  79
Д Ъ Р Ж А В Е Н   В Е С Т Н И К
С Т Р .  61
ОБЛАСТЕН УПРАВИТЕЛ
НА ОБЛАСТ ТЪРГОВИЩЕ
ЗАПОВЕД № 238
от 27 август 2008 г.
На основание § 4к, ал. 6 ЗСПЗЗ, чл. 28б, ал. 8
ППЗСПЗЗ във връзка с чл. 28в ППЗСПЗЗ, т. 4.16 от
заповед № РД-46-494 от 22.VIII.2003 г. на министъра
на земеделието и горите и заповед № РД-02-14-454 от
22.VIII.2003 г. на министъра на регионалното разви-
тие и благоустройството, § 4к, ал. 8, т. 1 и 2 ЗСПЗЗ и
протокол на комисията по чл. 28б, ал. 2 ППЗСПЗЗ от
26.VIII.2008 г. одобрявам изменението на одобрен със
заповед № 117 от 14.VI.2004 г. на областния управи-
тел на област Търговище план и регистър на новооб-
разуваните имоти за земеделски земи, предоставени
за ползване на граждани въз основа на актове по § 4
ЗСПЗЗ в землището на с. Руец, община Търговище,
по схема № 14, отнасящо се за имоти с идентификато-
ри 63241.30.30, 63241.30.36 и 63241.30.37. Жалби сре-
щу изменението на плана на новообразуваните имо-
ти могат да се подават от заинтересуваните чрез об-
ластния управител на област Търговище пред Адми-
нистративен съд—Търговище, в 14-дневен срок от
обнародване на заповедта в “Държавен вестник”.
Областен управител: Св. Василев
3136
ОБЩИНА ЧЕРВЕН БРЯГ
ЗАПОВЕД № РД-01-03-634
от 20 август 2008 г.
На основание чл. 44, ал. 2 ЗМСМА, чл. 10, ал. 6
ЗНП, чл. 15, ал. 1 ППЗНП, чл. 2, ал. 6 от Наредба № 7
на министъра на образованието и науката за опреде-
ляне на броя на учениците и на децата в паралелките
и в групите на училищата, детските градини и обс-
лужващите звена и Решение № 203 от 31.VII.2008 г.
на Общинския съвет—гр. Червен бряг, нареждам:
I. Закривам ЦДГ “Синчец”—с. Сухаче, считано
от 1.IХ.2008 г.
II. Откривам полудневна детска градина “Син-
чец”—с. Сухаче.
1. Децата от закритата ЦДГ да бъдат пренасоче-
ни към ПДГ “Синчец”—с. Сухаче.
2. Трудовите правоотношения с персонала на
закритата ЦДГ да се уредят при условията на чл. 328,
ал. 1, т. 1 КТ.
3. Задължителната документация на ЦДГ “Син-
чец” да се приеме и съхранява в ПДГ—с. Сухаче,
съгласно разпоредбите на чл. 154, 156 и 158 ППЗНП.
4. След извършване на инвентаризация матери-
ално-техническата база на ЦДГ “Синчец” да преми-
не на стопанисване от откритата ПДГ—с. Сухаче.
5. Сградният фонд на закритата ЦДГ да бъде
предоставен за стопанисване на кметство с. Сухаче.
6. Откритата ПДГ—с. Сухаче, да ползва част от
сградата на ОУ “В. Левски”—с. Сухаче, предоставена
за стопанисване на кметство с. Сухаче съгласно Ре-
шение № 74 от 27.III.2008 г. на Общинския съвет—
гр. Червен бряг, и Заповед № РД-14-246 от 23.VI.2008 г.
на министъра на образованието и науката.
Контрол по изпълнението на заповедта възла-
гам на Вергиния Василева—зам.-кмет на община
Червен бряг.
Кмет: Д. Вълов
3129
ЗАПОВЕД № РД-01-03-635
от 20 август 2008 г.
На основание чл. 44, ал. 2 ЗМСМА, чл. 10, ал. 6
ЗНП, чл. 15, ал. 1 ППЗНП и Решение № 203 от
31.VII.2008 г. на Общинския съвет—гр. Червен бряг,
нареждам:
Преобразувам чрез вливане:
I. ЦДГ “Синчец”—с. Лепица, в ЦДГ “Звездица”,
ул. Екзарх Йосиф, гр. Червен бряг, считано от нова-
та учебна 2008/2009 г., като възпитанието и обуче-
нието на децата се осъществява в сградата на детс-
ката градина в с. Лепица.
1. Трудовите правоотношения с персонала на
ЦДГ “Синчец”—с. Лепица, да се уредят при услови-
ята на чл. 123, ал. 1, т. 2 КТ.
2. Задължителната документация на ЦДГ “Син-
чец”, материално-техническата база, сградният
фонд и дворните площи да се приемат за управле-
ние и стопанисване от ЦДГ “Звездица”—гр. Чер-
вен бряг.
II. ЦДГ “Снежанка”—гр. Червен бряг, и ЦДГ
“Детелина”—с. Горник, в ЦДГ “Зора, ул. Христи-
янска 31, гр. Червен бряг, считано от новата учеб-
на 2008/2009 г., като възпитанието и обучението
на децата се осъществява в сградите на ЦДГ “Сне-
жанка”—гр. Червен бряг, и ЦДГ “Детелина”—
с. Горник.
1. Трудовите правоотношения с персонала на
ЦДГ “Снежанка”—гр. Червен бряг, и ЦДГ “Дете-
лина”—с. Горник, да се уредят при условията на
чл. 123, ал. 1, т. 2 КТ.
2. Задължителната документация , материал-
но-техническата база, сградният фонд и дворните
площи на ЦДГ “Снежанка”—гр. Червен бряг, и на
ЦДГ “Детелина”—с. Горник, да се приемат за уп-
равление и стопанисване от ЦДГ “Зора”—гр. Чер-
вен бряг.
Контрол по изпълнението на заповедта възла-
гам на Вергиния Василева—зам.-кмет на община
Червен бряг.
Кмет: Д. Вълов
3170
ОБЩИНА ШАБЛА
РЕШЕНИЕ № 256
от 28 май 2008 г.
На основание чл. 21, ал. 1, т. 11 ЗМСМА във връз-
ка с § 6, чл. 127, ал. 6, чл. 134, ал. 1, т. 1, ал. 2, т. 6,
ал. 3, чл. 135 и 136 ЗУТ, чл. 28, ал. 1, т. 2 и 5 и ал. 2 от
Наредба № 7 на МРРБ, заявление с вх. № УТ-103 от
21.IV.2008 г. от Тодорка Георгиева Георгиева от
Каварна, ул. Чиракман 1, Общинският съвет—гр.
Шабла, одобрява проект за изменение на ТУП (ОУП)
от 1997 г. за промяна на предназначението на земе-
делска земя за курортно-ваканционно застрояване в
обхват за ПИ № 39493.12.9 с площ 5000 кв. м в зем-
лището на с. Крапец, община Шабла, област Доб-
рич, с начин на трайно ползване—нива.
Решението за одобрение на плана е окончателно
и не подлежи на обжалване.
Председател: Здр. Йорданов
3166